מכונית ראש הממשלה (אוסטרליה)

מכונית ראש הממשלה של אוסטרליה (באנגלית: Prime Ministerial Limousine; או בכינויה: Commonwealth 1; ראשי תיבות:C1) הוא רכב השרד הרשמי המשמש להסעת ראש ממשלת אוסטרליה. נכון לעשור האחרון, הרכב הוא מדגם ב.מ.וו סדרה 7 בצבע לבן, ונושא את לוחית הרישוי C1 – קיצור ל־Commonwealth 1. הרכב נושא את דגל אוסטרליה על מכסה המנוע, במיקום מרכזי, והוא מוכר בתקשורת ובציבור תחת הכינוי "C1".

 מפרט טכני 
מכונית ראש הממשלה היא גרסה מיוחדת משוריינת של BMW סדרה 7. עם סיום ייצור כלי רכב באוסטרליה החל משנת 2014, עברה ממשלת אוסטרליה להשתמש ברכב BMW סדרה 7, כחלק מצי רכבים שהובא במקור עבור ועידת ה־G20 בבריזבן. רכבים אלה נבנו בהתאמה אישית ברמת מיגון גבוהה במיוחד, עם הגנה ייעודית מפני ירי מנשק קל (AK-47), מערכת כיבוי אש פנימית, יציאת חירום, אזעקת תקיפה, חלונות משוריינים בזכוכית בעובי 6 ס"מ, ציפויי שריון בעובי של עד 10 ס"מ מערכת אינטרקום חיצונית, בנוסף, המכונית יכולה לעמוד בפני פצצת צד, ויש לה מכל דלק משוריין וצמיגים מוגנים שיכולים לתפקד גם כשהיא מכוסה בכדורים. כמו כן, המכונית מרושתת חיישנים ל"הריח" גזים רעילים, אשר חוסמים את זרימת האוויר מבחוץ ומאפשרים לנוסעים חמצן להישאר סגורים בפנים במשך שעתיים. בכל רכב יש תאים פנימיים לכלי נשק מוסתרים. כלי הרכב של ראש הממשלה הם חלק מתוכנית COMCAR, המספקת שירותי הסעה לבכירי הממשל ולאורחים דיפלומטיים. צי הרכב נוסע בממוצע למרחק של כ־134,607 ק"מ בחודש. לאחר ועידת G20, רכבי ה־BMW נותרו כחלק מהצי והמשיכו לשרת את ראשי הממשלה הבאים.

 היסטוריה 
ממוזער|רכב ראש הממשלה עם לוחית רישוי C1

 העשור הראשון של המאה ה־20: תחילת הדרך (1910) 
רכב ראש הממשלה הראשון היה מדגם Renault 14/20 H.P., שנרכש ביוני 1910 ממפעל Kellow Motor Company במלבורן. הרכב שימש את ראש הממשלה אנדרו פישר ושריו, לאחר שהאחרון הביע את הצורך "באמצעי מהיר לנוע ברחבי המדינה". מדובר ברכב ארבעה צילינדרים, בהספק של 14–20 כוחות סוס, בעל גוף מיוחד בצבע ירוק הדס. הרכב ייצג את תחילת המעבר מכלי רכב רתומים לסוסים לתחבורה ממונעת בשירות המדינה.

 שנות ה-30–60 
ראש הממשלה רוברט מנזיס, שכיהן לתקופה הארוכה ביותר בתולדות המדינה, השתמש לאורך השנים במגוון רכבים מתוצרת אמריקאית, בהם דגמי ביואיק וקדילאק. באוקטובר 1964 נרכש עבורו רכב Bentley S3 Saloon בצבע שחור, שהפך לרכב ראש הממשלה הרשמי ונשא את לוחית C1. הרכב שימש את מנזיס גם לנסיעות פרטיות, ובכלל זה לצפייה במשחקי קבוצת הכדורגל האהודה עליו, קרלטון. הרכב שוחזר ומוצג כיום במוזיאון הלאומי של אוסטרליה.

 שנות ה-70 
ממוזער|שיירת ראש ממשלת אוסטרליה כוללת רכב אבטחה של המשטרה הפדרלית האוסטרלית, 2017עם כניסת ממשלת הלייבור של גוף ויטלם לשלטון בדצמבר 1972, הוחלף רכב הבנטלי ברכב מרצדס 450 SEL לבן. בעקבות ניסיון ההתנקשות בארתור קולוול בשנת 1966, הוענקו לרכב שכבות מיגון ראשוניות, שכללו שריון פלדה וזכוכית משוריינת, במטרה להבטיח את שלומם של ראש הממשלה ובכירי הממשלה.

 1980–2000 
מהמחצית השנייה של שנות ה־80 החלה ממשלת אוסטרליה לעשות שימוש נרחב יותר ברכבים מתוצרת מקומית, ובראשם דגם Holden Statesman Caprice. רכב מדגם WL Caprice שירת את ראש הממשלה עד 2014, והיה מצויד במיגון מלא, כולל גג וחלונות חסיני ירי, מכל דלק חסין חדירה, מערכת פליטה עמידה בפני מטענים וצמיגים מחוזקים. משקלו החריג של הרכב דרש תחזוקה מיוחדת, לרבות הרמתו באמצעות מנוף ייעודי.

 2014–הווה 
עם סיום ייצור כלי רכב באוסטרליה החל משנת 2014, עברה ממשלת אוסטרליה להשתמש ברכב BMW סדרה 7, כחלק מצי רכבים שהובא במקור עבור ועידת ה־G20 בבריזבן.
ממוזער|ראש הממשלה ג'ון הווארד יוצא ממכונית ראש הממשלה, סביבו שוטרים של המשטרה הפדרלית המאבטחים אותו

 תחזוקה 
תחזוקת רכב ראש הממשלה, כמו גם רכבי שרים אחרים, מתבצעת על ידי COMCAR, יחידה מיוחדת של משרד האוצר האוסטרלי. כלי הרכב מאוחסנים בהתאם למיקומו של ראש הממשלה – בניין הפרלמנט האוסטרלי, במעון ראש הממשלה בקנברה "הלודג'", או במעון הנופש בבית קיריבילי בסידני, או במתקן ייעודי של COMCAR.

למרות שניהול צי הרכב נתון בידי COMCAR, נהגי ראש הממשלה הם שוטרים בשירות המשטרה הפדרלית האוסטרלית (AFP), האחראים גם לאבטחת ראש הממשלה. הרכבים נעים יחד עם ראש הממשלה לאן שיידרש ברחבי אוסטרליה.

 גלריה 

 קישורים חיצוניים 

 הערות שוליים 

קטגוריה:ראש ממשלת אוסטרליה
קטגוריה:מכוניות שרד